পাবলিশহার এক্সেলেন্স অ্যাওয়ার্ড  পেলেন বাংলাদেশের মিতিয়া ওসমান
পুস্তক প্রকাশনা পেশায় যুক্ত সারা দুনিয়ার নারীদের প্লাটফর্ম পাবলিশহার প্রবর্তিত পাবলিশহার এক্সেলেন্স অ্যাওয়ার্ডে’র সেরা ইমার্জিংলিডার’ নির্বাচিত হয়েছেন বাংলাদেশের ময়ূরপঙ্খির প্রকাশক এবং আগামী প্রকাশনীর নির্বাহী পরিচালক মিতিয়া ওসমান।

সম্প্রতি ইতালির বোলোনিয়ায় আন্তর্জাতিক শিশুতোষ বইমেলার ৬১তম আসরে মিতিয়ার হাতে পুরস্কার তুলে দেন পাবলিশহারের প্রতিষ্ঠাতা, ইন্টারন্যাশনাল পাবলিশার্স অ্যাসোসিয়েশনের সাবেক প্রেসিডেন্ট বদুর আলকাসিমি।

অনন্য নেতৃত্ব, সুদূর প্রসারী চিন্তা ও ইতিবাচক পরিবর্তনে ভূমিকা রাখার সক্ষমতার বিবেচনায় সারাবিশ্বের প্রকাশনা জগতের উদীয়মান তারকাদের মধ্য থেকে সর্বসম্মতি ক্রমে মিতিয়াকে বেছে নেন নির্বাচক মন্ডলি।
ইমার্জিং লিডার শাখার বাছাইকৃত সংক্ষিপ্ত তালিকায় মিতিয়া ছাড়া আরো ছিলেন ব্রাজিলের ‘শিপাবলিশেস পডকাস্টে’র প্রতিষ্ঠাতাও সম্পাদক ফেরনান্দা বালেজিনি ফেরেইরা এবং যুক্তরাজ্যের ‘দ্য ফ্লিপে’র সহ-পরিচালক ও ‘কলিন্সে’র বিপণন নির্বাহী ক্যাসির কস।


পুস্তক প্রকাশনা পেশায় যুক্ত সারা দুনিয়ার নারীদের প্লাটফর্ম পাবলিশহার প্রবর্তিত পাবলিশহার এক্সেলেন্স অ্যাওয়ার্ডে’র সেরা ইমার্জিংলিডার’ নির্বাচিত হয়েছেন বাংলাদেশের ময়ূরপঙ্খির প্রকাশক এবং আগামী প্রকাশনীর নির্বাহী পরিচালক মিতিয়া ওসমান।